युवावस्था के दिनों में तो मैं इसकी बेहूदगी पर हंसा करता था। मेरा कहना था कि आखिर इतिहास इस बात का गवाह है कि दौलत हमेशा से राजाओं, सामंतों, महंतों के एक समूह विशेष तक ही सीमित रही और इनका समूह छोटा ही रहा। वास्तव में सामंतशाही का मकसद ही निचले स्तर तक आर्थिक लाभ नहीं पहुंचने देना और अमीरों को अमीर ही बनाए रखना था। मुझे युवावस्था में बताई गई बातें बिल्कुल सही थी, लेकिन सामंतशाही के दौर के लिहाज से।